У Вікіпедыі ёсць артыкулы пра іншых асоб з прозвішчам Скала (значэнні).

Помнік у польскім горадзе НамыслаўПомнік у польскім горадзе Намыслаў
**Ян Скала** (, 17 чэрвеня 1889 года, Небельчыцы, Лужыца, Германія — 22 студзеня 1945 года, вёска Дзедзіце, каля горада Намыслаў, Польшча) — лужыцкі пісьменнік, паэт, публіцыст і грамадскі дзеяч.

Біяграфія
---------

Нарадзіўся 17 чэрвеня 1889 года ў працоўнай сям’і ў сербалужыцкай камуне Небельчыцы. У 1901 годзе паступіў у гімназію ў Будзішыне, але неўзабаве быў вымушаны пакінуць навучанне з-за недахопу грашовых сродкаў. У 1902 годзе скончыў працоўныя курсы і да 1916 года працаваў на розных прадпрыемствах хімічнай прамысловасці. Пісаў невялікія артыкулы для газет сацыял-дэмакратычнай прэсы. У 1910 годзе апублікаваў свае першыя вершы. У 1912 годзе ўступіў у сербалужыцкую культурна-асветніцкую арганізацыю «Маціца сербская». З 1916 года ўдзельнічаў у бітвах Першай сусветнай вайны на Балканах і на Усходнім фронце ў Расіі. У 1920 годзе быў адным з заснавальнікаў Лужыцкай народнай партыі (сёння — Лужыцкі альянс). У 1921 годзе працаваў у рэдакцыі сербалужыцкай газеты «Serbske Nowiny». У 1924 годзе ўступіў у «Саюз палякаў у Германіі». Удзельнічаў у дзейнасці Саюза нацыянальных менmшасцяў Германіі. У 1925 годзе заснаваў друкаваны орган Саюза нацыянальных меншасцяў Германіі штомесячнік «Kulturwehr» і быў яго галоўным рэдактарам да 1936 года. Падтрымліваў сувязі з дэмакратычнай інтэлігенцыяй у Чэхаславакіі і Польшчы.

Пасля прыходу да ўлады нацыстаў падвяргаўся ганенням за сваю мінулую палітычную дзейнасць. У 1936 годзе яму забаранілі займацца журналісцкай дзейнасцю. У 1937 годзе быў арыштаваны з іншымі сербалужыцкімі грамадскімі і культурнымі дзеячамі. Знаходзіўся ў зняволенні ў Дрэздэне на працягу 9 месяцаў. Пасля вызвалення працаваў на розных прадпрыемствах у Берліне і Будзішыне. У 1943 годзе пакінуў Берлін і пасяліўся ў роднай вёсцы сваёй жонкі ў Ніжняй Сілезіі.

22 студзеня 1945 года застрэлены чырвонаармецам, які уварваўся ў яго кватэру.

Сачыненні
---------

* *Wo serbskich prašenjach. Přispomnjenja k serbskemu programej*, Praha 1922
* *Skrě. Zběrka z lubosće khwilow*, Budyšin 1923
* *Stary Šymko* (Стары Шымко), Budyšin 1924
* *Die nationalen Minderheiten im Deutschen Reich und ihre rechtliche Situation*, Bautzen 1929

Памяць
------

* У 1965 годзе ў польскім горадзе Намыслаў быў усталяваны помнік Яну Скале.
* Імем Яна Скалы названая вуліца ў Баўтцене.

Зноскі
------

1. 1 2  *Deutsche Nationalbibliothek* Агульны нарматыўны кантроль — 2012—2016. Праверана 26 красавіка 2014.<a href='https://wikidata.org/wiki/Track:Q27302'></a><a href='https://wikidata.org/wiki/Track:Q36578'></a>
2. ↑  Richard Krawatzeck, In Memoriam. Jan Skala gest. 22. Januar 1945

Літаратура
----------

* Dietrich Šołta: Stawizny serbskeho pismowstwa III. dźěl. Ludowe nakładnistwo Domowina, Budyšin 1990
* Jan Cyž: Skala, Jan. W: Jan Šołta, Pětr Kunze, Franc Šěn (wud.): Nowy biografiski słownik k stawiznam a kulturje Serbow. Ludowe nakładnistwo Domowina, Budyšin 1984, str. 506ff.
* Jan Skala a Stanislav Vinaver Архівавана 4 сакавіка 2016. Rozhlad, 11/2014
* Гугнин А. А. Введение в историю серболужицкой словесности и литературы от истоков до наших дней, Российская академия наук, Институт славяноведения и балканистики, научный центр славяно-германских отношений, М. 1997, стр. 136—137, 140 141, 144—145, 153, 155. ISBN 5-7576-0063-2

Спасылкі
--------

* Біяграфія на сайце Серболужицкого інстытута(недаступная спасылка)  (верхнялуж.)
* Біяграфія(недаступная спасылка)  (ням.)

|  |  |  |  |
| --- | --- | --- | --- |
| ⚙️  | 

| Нарматыўны кантроль |
| --- |
| BNF: 122395139 · GND: 127070427 · ISNI: 0000 0000 7140 3828 · LCCN: n87921959 · NKC: kup20010000091348 · NLP: A2972966X · NSK: 000037321 · NTA: 327608641 · NUKAT: n99034273 · SUDOC: 229255345 · VIAF: 4985874 |

 |